Starosta
<s>Starosta (od češko-ruskog: stárosta) je ime za službeni ili neslužbeni položaj vođa, koji se koristio u različitim kontekstima tokom većeg dijela slavenske historije.</s>

<s>To je bilo generičko ime za različite položaje i dužnosti.</s>

<s>Karakteristike i historija 
U srednjovjevovnim latinskim dokumentima starosta je prevođen kao; senior, capitaneus, gubernator, rector ili tutor.</s><s>Starosta je najčešće označavao poglavara- starješinu seoske općine.</s><s>Tako je kod Rusa i Čeha starosta u kneževo ime upravljao seoskom općinom.</s>

<s>Starosta je bio i voditelj ceremonija u tradicionalnim karpato-rusinskim, ukrajinskim i poljskim vjenčanjima.</s><s>Po južno slavenskim zemljama to je; starojko, starejko, stari svat, starešina....</s>

<s>Staroste su bili i predsjednici sportskih organizacija Sokola.</s>

<s>U Galiciji je starosta od 1772. bio načelnik kotara, a od 1850. i provincije, između 1854.-65 i 1867.-1918. ponovno samo kotara.</s>

<s>Staroste u Poljsko-Litvanskoj Uniji</s>

<s>Za ranog srednjeg vijeka starosta je bio poglavar (starješina) slavenske teritorijalne zajednice.</s><s>Na prelazu 13.-14. vijek - starosta je postao predstavnik kralja (guverner) po vojvodstvima i manjim teritorijalnim jedinicama, kog je postavljao i smjenjivao sam kralj.</s><s>Oni su imali sve kraljevske prerogative osim izdavanja privilegija, pa su postali važan faktor centralizacije i jačanja dvora.</s><s>Sredinom 14. vijeka pojavio se novi tip staroste - upravitelji zamaka i okolnih kraljevskih domena.</s><s>Oni su vremenom postali sinonim za staroste, jer su mogli suditi svim staležima.</s><s>U 16. vijeku staroste su počeli gubiti ovlaštenja na račun lokalne administracije 
Staroste su ostali predstavnici kralja po vojvodstvima, odgovorni za sigurnost i kontrolu administracije po gradovima.</s>

<s>U 16. vijeku starostama su bili nazivani i plemići koji su od kralja dobili feude na doživotno uživanje.</s>

<s>U međuratnom periodu za Druge Poljske Republike starosta je postao organ uprave u povjatu, predsjednik izvršnog odjela lokalne vlasti (tzv. povjatski odjel), kog je kontrolirao vojvoda.</s><s>Za Narodne Republike Poljske u periodu 1944.-50. njegov rad podvrgnut je društvenoj kontroli nacionalnih vijeća i njihovih predsjedništva.</s><s>Funkcija staroste je ukinuta 1950., ponovno je uvedena 1999. za reforme lokalne samouprave.</s>

<s>Izvori</s>

<s>Vanjske veze 
 Starosta 
Titule
Administracija
Historija Slavena</s>

